*Príručka k procesu verejného obstarávania, verzia 4.0 Príloha č. 7*

**Výzva na predloženie ponuky**

**Obec Komjatice, Nádražná 97/344, 941 06 Komjatice**

Názov,

sídlo - Adresa vybraného dodávateľa

Vec: **Výzva na predloženie ponuky**

Obec Komjatice, ako verejný obstarávateľ v zmysle § 7 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) Vás žiadame o predloženie ponuky v zmysle § 117 ZVO na nižšie špecifikovaný predmet zákazky

**„Technická dielňa - tablety. “**

1. **Identifikácia verejného obstarávateľa:**

**Verejný obstarávateľ v zmysle § 7 ods. 1 písm. b ZVO:**

**Názov verejného obstarávateľa / ~~obstarávateľa~~: Obec Komjatice**

Sídlo: Nádražná 97/344, 941 06 Komjatice

Štatutárny zástupca: Ing. Peter Hlavatý

IČO: 00308994

DIČ: 2021059370

IČ DPH:

Tel.: 0905 444 017

Fax: xx

E-mail: starosta@komjatice.sk

Internetová stránka: [www.komjatice.sk](http://www.komjatice.sk)

Bankové spojenie: Všeobecná úverová banka, a.s.

Číslo účtu/IBAN: VUB SK 46 0200 0000 0018 9617 0057

1. **Miesto predloženia/doručenia ponuky:**

Základná škola s materskou školou Ondreja Cabana, Námestie O. Cabana 36, 941 06 Komjatice

**Kontaktná osoba na prevzatie ponuky:**

Marta Gocníková, Mgr., 0908 095 404, zskomjatice@azet.sk

1. **Predmet obstarávania:**(predmet a názov zákazky, stručný opis zákazky)

Názov zákazky: **Technická dielňa – tablet**. Predmet obstarávania je súčasťou predloženia Žiadosti o príspevok „ Zriadenie a modernizácia odborných učební“. Predmetom zákazky je zariadení a doplnkového vybavenia do odborných učební ZŠ Ondreja Cabana, ktoré zabezpečujú nevyhnutné podmienky fungovania odborných predmetov.

Popis a množstvá sú uvedené v prílohe č.1 Špecifikácia predmetu zákazky. Cena musí obsahovať aj dodanie predmetu zákazky na miesto dodania vrátane montáže priamo do školy.

Spoločný slovník obstarávania (CPV): 39162100-6 Vybavenie na vyučovanie

1. **Typ zmluvy, ktorá bude výsledkom verejného obstarávania:**

Kúpna zmluva

Úspešný uchádzač predloží na vyzvanie verejného obstarávateľa podpísaný a vyplnený návrh Kúpnej zmluvy, ktorú poskytol verejný obstarávateľ vo výzve (Príloha č.4), v ktorej nie je možné uvádzať výhrady, ktoré by odporovali tejto výzve.

1. **Komplexnosť dodávky:**

Uchádzač musí predložiť ponuku na celý predmet zákazky. Predmet zákazky nie je rozdelený na časti. Verejný obstarávateľ nepripúšťa predložiť ponuku len na niektorú, alebo niektoré položky v rámci predmetu zákazky.

1. **Miesto a termín dodania predmetu zákazky:**

Miesto dodania: Základná škola s materskou školou Ondreja Cabana, Námestie A. Cabana 36, 941 06 Komjatice ,

Predpokladaný termín dodania: do 31.12.2021

1. **Lehoty na dodanie alebo dokončenie predmetu zákazky alebo trvanie zmluvy:** do 2 mesiacov od vystavenia objednávky
2. **Financovanie predmetu zákazky:**

Predmet zákazky bude financovaný z vlastných prostriedkov verejného obstarávateľa a z prostriedkov Integrovaného operačného programu kód výzvy: IROP-CLLD-Q765-512-008. Verejný obstarávateľ neposkytuje preddavky ani zálohové platby. Splatnosť faktúry je do 60 dní od doručenia faktúry objednávateľovi.

1. **Lehota na predloženie ponuky:**

Dátum **18.02.2021, čas 15. 00 hod.**

1. **Spôsob predloženia ponuky:**
* poštou, osobne alebo kuriérom na adresu:

Marta Gocníková, Mgr

Základná škola s materskou školou Ondreja Cabana,

Námestie A. Cabana 36,

1. 06 Komjatice
* e-mailom na adresu : zskomjatice@azet.sk

Obálka s Ponukou musí byť zalepená, nepriehľadná, viditeľne označná poznámkou: Ponuka „NEOTVÁRAŤ“, ponuka musí obsahovať všetky prílohy.

**Ponuka zaslaná emailom musí obsahovať všetky prílohy, ktoré musia byť podpísané a opečiatkované vo formáte pdf.**

1. **Kritériá na vyhodnotenie ponúk s pravidlami ich uplatnenia a spôsob hodnotenia ponúk:**

Kritérium je **NAJNIŽŠIA CENA.**

Cena musí byť stanovená podľa § 3 zákona NR SR č.18/1996 Z. z. o cenách v znení neskorších predpisov avyhlášky MF SR č. 87/1996 Z. z., ktorou sa vykonáva zákon č. NR SR č.18/1996 Z. z. o cenách v znení neskorších predpisov. Uchádzačom navrhovaná cena bude vyjadrená v Eurách.

Ak je uchádzač platcom dane zpridanej hodnoty (ďalej len „DPH“), cenu uvedie vzložení: cena za predmet zákazky v Eur (bez DPH) výška DPH v Eurcelková cena vEur (s DPH)

Ak uchádzač nie je platcom DPH, uvedie celkovú cenu. Na skutočnosť, že nie je platiteľom DPH, upozorní/uvedie vponuke.

1. **Pokyny na zostavenie ponuky a splnenie podmienok účasti**: (uviesť formu, počet vyhotovení, jazyk, spôsob označenia ponuky, možnosť, resp. nemožnosť variantného riešenia,)

**Požadujeme, aby ponuka obsahovala nasledovné doklady a údaje**:

* 1. **Identifikačné údaje uchádzača:** (obchodné meno a sídlo uchádzača, IČO, DIČ, IČ pre daň, telefón, fax, e-mail, bankové spojenie, č. účtu a pod.) príoha č. 1
	2. **Špecifikácia predmetu zákazky,** príloha č. 2
	3. **Návrh uchádzača na plnenie kritéria na vyhodnotenie ponúk** (podmienky účasti)
		+ - čestné vyhlásenie PO, príloha č. 3a
			- čestné vyhlásenie členovia štatutárneho orgánu, dozornej rady, prokurista, príloha č. 3b
			- čestné vyhlásenie FO, príloha č. 3c
	4. **Vyplnený návrh kúpnej zmluvy,** príloha č. 4
	5. **Informácia o sudodávateľoch,** príloha č. 5
	6. **Fotokópia dokladu o oprávnení dodávať tovar, poskytovať službu resp. uskutočňovať stavebné práce.** U právnických osôb napr. výpis z obchodného registra, u fyzických osôb napr. výpis zo živnostenského registra (stačí fotokópia) v prípade, že uchádzač predloží ponuku na základe zákazky zverejnenej na webovom sídle verejného obstarávateľa.

Cenová ponuka musí byť podpísaná štatutárom spoločnosti, resp. splnomocnenou osobou.

1. **Otváranie ponúk:** (uviesť dátum, čas a miesto)

**18.02.2021, 17.30 hod**. na adrese Základná škola s materskou školou Ondreja Cabana, Námestie A. Cabana 36, 941 06 Komjatice

1. **Postup pri otváraní ponúk:**

Otváranie a vyhodnocovanie ponúk je neverejné.

Lehota viazanosti ponúk: 31.12.2021

1. **Osoby určené pre styk so záujemcami a uchádzačmi:**

Marta Gocníková, Mgr., 0908 095 404, zskomjatice@azet.sk

1. **Ďalšie informácie**

a) Náklady spojené s účasťou v súťaži znáša uchádzač v plnej výške.

b) Verejný obstarávateľ si vyhradzuje právo neprijať ani jednu ponuku a zrušiť verejné obstarávanie v prípade, že predložené ponuky budú v rozpore s finančnými možnosťami verejného obstarávateľa, alebo inak nevýhodné pre verejného obstarávateľa.

c) Doručená ponuka môže byť zahrnutá do vyhodnotenia ponúk len v prípade, že jej obsah je v súlade s podmienkami definovanými vo výzve na predkladanie ponúk, obsahuje všetky náležitosti uvedené vo výzve a bola predložená v určenej lehote na predkladanie ponúk.

d) Výzva na predlože ponuky, bola vyhlásená v súlade s Príručkou k procesu verejného obstarávania, zadávanie zákaziek od 18.04.2016, Integrovaný regionálny operačný program, Prioritná os 1, 2, 3, 4, 5, ktorú vydalo Ministerstvo investícií, regionálneho rozvoja a informatizácie Slovenskej republiky, ako Riadiaci orgán pre Integrovaný regionálny operačný program, verzia. 4.1, dňa 1.11.2020.

S úctou,

V Komjaticiach, dňa 11.2.2021

..........................................................

*Mgr. Marta Gocníková*

*Riaditeľka ZŠ/ osoba poverená VO*

**Prílohy:**

Príloha č.1 – identifikačné údaje uchádzača

Príloha č. 2 – špecifikácia predmetu zákazky

Príloha č. 3a – čestné vyhlásenie PO

Príloha č. 3b – čestné vyhlásenie členovia štatutárneho orgánu, dozornej rady, prokurista

Príloha č. 3c – čestné vyhlásenie FO

Príloha č. 4 – návrh kúpna zmluva

Príloha č. 5 - Informácia o subdodávateľoch